הנריק האיוש

הנריק האיוש (במקור גוטמן, בהונגרית: Hajós Henrik; 21 ביולי 1886 – 30 בדצמבר 1963) היה שחיין יהודי-הונגרי, אלוף אולימפי (אתונה 1906), 7 פעמים ברציפות אלוף הונגריה במשחה למייל אחד חופשי (1905 - 1911), במשחה ל-440 יארד חופשי (1911), במשחה ל-880 יארד חופשי (1905 ו-1911) ובמשחה בנהר (1907).

קורות חיים
האיוש נולד בבודפשט. היה אחיו הצעיר של אלפרד האיוש, האלוף האולימפי הראשון בעידן המודרני.

באליפות הונגריה שנערכה בשנת 1905 זכה האיוש ב-3 מדליות, 2 זהב ו-1 כסף. מדליות זהב במשחה ל-880 יארד חופשי בתוצאה של 12:39.6 דקות ובמשחה ל-1 מייל חופשי בתוצאה של 25:54.2 דקות. מדליית כסף במשחה ל-440 יארד חופשי, אחרי זולטאן הלמיי (5:50.6 דקות).

באולימפיאדת אתונה (1906)זכה האיוש במדליית זהב במשחה שליחים 4x250 מטר חופשי בתוצאה של 16:52.4 דקות, לפני גרמניה (17:16.2 דקות) ובריטניה.

באליפות הונגריה שנערכה בשנת 1906 זכה האיוש ב-3 מדליות, 1 זהב ו-2 כסף. מדליית זהב במשחה ל-1 מייל חופשי בתוצאה של 25:38.6 דקות. מדליות כסף במשחה ל-440 יארד חופשי אחרי גזה קיש (5:53.0 דקות), ובמשחה ל-880 יארד חופשי אחרי אוטו שיף מאוסטריה (12:11.0 דקות)

באליפות הונגריה שנערכה בשנת 1907 זכה האיוש ב-3 מדליות, 2 זהב ו-1 כסף. מדליות זהב במשחה ל-1 מייל חופשי בפעם השלישית ברציפות בתוצאה של 24:56.8 דקות ובמשחה בנהר בתוצאה של 1:05:59 שעות. מדליית כסף במשחה ל-880 יארד חופשי, אחרי אימרה זכר (11:53.4 דקות).

באולימפיאדת לונדון (1908) סיים האיוש במקום תשיעי במשחה ל-400 מטר חופשי, בשלב המוקדמות הוא קבע תוצאה של 6:19.8 דקות ובמקום 27 במשחה ל-100 מטר חופשי.

בשנת 1963 נפטר האיוש בבודפשט.

קישורים חיצוניים

הערות שוליים

שחיינים אולימפיים יהודים
שחייני חופשי
אלופים אולימפיים יהודים
שחיינים באולימפיאדת אתונה (1906)
שחיינים באולימפיאדת לונדון (1908)
ספורטאים יהודים הונגרים
אלופים אולימפיים הונגרים: שחייה
מדליסטים אולימפיים יהודים
הונגרים שנולדו ב-1886
הונגרים שנפטרו ב-1963